**รายงานผลการดำเนินโครงการ**

**“ ศิระกรานพระภูบาลนวมินทร์ และ พิธีอาศิระวาทพระบรมราชชนนี”**

**เนื่องใน วันคล้ายวันเสด็จสวรรคตในหลวงรัชกาลที่ 9 และวันพยาบาลแห่งชาติ**

**ปีการศึกษา 2561**





**ฝ่ายกิจการนักศึกษา**

**คณะพยาบาลศาสตร์ มหาวิทยาลัยราชธานี วิทยาเขตอุดรธานี**

**คำนำ**

รายงานฉบับนี้จัดทำขึ้นเพื่อรายงานผลการดำเนินโครงการพัฒนานักศึกษา ที่คณะกรรมการฝ่ายกิจการนักศึกษา ร่วมกับสโมสรนักศึกษา ได้ร่วมกันจัดโครงการ“ ศิระกรานพระภูบาลนวมินทร์ และ พิธีอาศิระวาทพระบรมราชชนนี” เนื่องใน วันคล้ายวันเสด็จสวรรคตในหลวงรัชกาลที่ 9 และวันพยาบาลแห่งชาติ ปีการศึกษา 2561 ซึ่งโครงการนี้มีวัตถุประสงค์เพื่อพัฒนาศักยภาพนักศึกษาด้านคุณธรรม จริยธรรม กตัญญูกตเวที ความรับผิดชอบในหน้าที่ ภายในรายงานประกอบด้วยข้อมูล รายงานผลการดำเนินงาน ด้านความสำเร็จวัตถุประสงค์ ความสำเร็จตามตัวชี้วัด รายงานงบประมาณ วิเคราะห์การดำเนินงานโดยใช้ SWOT Analysis รวมทั้งข้อเสนอแนะในการดำเนินกิจกรรม ซึ่งจะได้นำไปพัฒนาการจัดโครงการให้เกิดประสิทธิภาพต่อไป

คณะผู้จัดทำ

**สารบัญ**

|  |  |
| --- | --- |
| **เรื่อง** | **หน้า** |
|  |  |
| บทสรุป | 4 |
| -ความสอดคล้องกับมาตรฐานการศึกษา |  |
| รายงานผลการดำเนินงาน | 4 |
| * รายงานตามเป้าหมาย เชิงคุณภาพ และเชิงปริมาณ |  |
| -รายงานวิธีการดำเนินงาน |  |
| -รายงานงบประมาณ |  |
| -รายงานสรุปผลความสำเร็จตามวัตถุประสงค์ |  |
| -รายงานสรุปผลความสำเร็จตามตัวชี้วัด |  |
| -สรุปและวิเคราะห์ผล |  |
| -ข้อเสนอแนะ |  |
| -สรุปผลการประเมินตามมาตรฐานคุณภาพ |  |
| ภาคผนวก | 14 |
| * โครงการที่ได้รับอนุมัติ |  |
| * แบบประเมินโครงการ |  |
| * คณะกรรมการดำเนินโครงการ |  |
| - รายงานการประชุมวางแผนการดำเนินโครงการ |  |
| - รายชื่อผู้เข้าร่วมโครงการ/ใบลงทะเบียน |  |
| - ภาพบรรยากาศการดำเนินโครงการ/กิจกรรมประกอบโครงการ |  |
|  |  |

**1.บทสรุป ความสอดคล้องกับมาตรฐานการศึกษา และยุทธศาสตร์**

**สภาการพยาบาล** : มาตรฐานที่ 4 การพัฒนานักศึกษา

ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน

**สถาบันการอุดมศึกษา** : องค์ประกอบที่ 3 นักศึกษา

ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21 พัฒนานักศึกษาให้ครบทั้ง 5 ด้าน คือ ด้านวิชาการ ด้านกีฬา ด้านนันทนาการ ด้านอนุรักษ์สิ่งแวดล้อม ด้านศิลปะและวัฒนธรรมพัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิต

**ยุทธศาสตร์ของมหาวิทยาลัย** : ยุทธศาสตร์ที่ 1 การผลิตบัณฑิตที่มีคุณภาพ

กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม 5 ด้าน ได้แก่ ด้านวิชาการ กิจกรรมกีฬา/ส่งเสริมสุขภาพ กิจกรรมบำเพ็ญประโยชน์ หรือรักษาสิ่งแวดล้อม กิจกรรมนันทนาการ กิจกรรมทำนุบำรุงศิลปวัฒนธรรมและภูมิปัญญาไทย   
**อัตลักษณ์ของคณะพยาบาลศาสตร์** : คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

**2. รายงานผลการดำเนินงาน**

2.1 ความเป็นมาและความสำคัญของโครงการ

ในปีการศึกษา 2561 คณะพยาบาลศาสตร์ได้กำหนดยุทธศาสตร์การพัฒนานักศึกษา โดยให้มีรูปแบบกิจกรรมที่หลากหลาย จัดให้มีความสอดคล้องตามแนวคิดของสำนักงานการอุดมศึกษาแห่งชาติ กรอบมาตรฐานคุณวุฒิระดับปริญญาตรีสาขาพยาบาลศาสตร์ ของสภาการพยาบาล รวมทั้งอัตลักษณ์ของนักศึกษาคณะพยาบาลศาสตร์ มหาวิทยาลัยราชธานี วิทยาเขตอุดรธานี เพื่อให้เป็นไปตามนโยบายยุทธศาสตร์และการดำเนินงาน เพื่อพัฒนาศักยภาพนักศึกษา ด้านกีฬา นันทนาการ ทักษะทางปัญญา ทักษะความรู้ ทักษะการคิดคำนวณ การสื่อสารเทคโนโลยี ทักษะการเรียนรู้ในศตวรรษที่ 21 และเน้นการจัดกิจกรรมที่ส่งผลให้นักศึกษาคิดเป็น ทำเป็น มีจิตอาสา มีคุณธรรม จริยธรรม คณะกรรมการฝ่ายกิจการนักศึกษา และคณะกรรมการสโมสรนักศึกษา จัดโครงการ“ ศิระกรานพระภูบาลนวมินทร์ และ พิธีอาศิระวาทพระบรมราชชนนี” เนื่องใน วันคล้ายวันเสด็จสวรรคตในหลวงรัชกาลที่ 9 และวันพยาบาลแห่งชาติ 2561 ขึ้นเพื่อตอบสนองนโยบาย และแผนยุทธศาสตร์การพัฒนาศักยภาพนักศึกษา

2.2 การพัฒนา และผลลัพธ์การดำเนินงาน

คณะกรรมการดำเนินงานได้นำข้อเสนอแนะในการจัดโครงการปีการศึกษา 2560 มาพัฒนาการจัดโครงการในปีการศึกษา 2561 และมีผลลัพธ์การดำเนินงาน นำเสนอดังตารางที่ 1

ตารางที่ 1 ข้อเสนอแนะปีการศึกษา 2560 และการดำเนินงานปีการศึกษา 2561

|  |  |  |
| --- | --- | --- |
| **ปีการศึกษา 2560** | **ปีการศึกษา 2561** | |
| **ข้อเสนอแนะ** | **วิธีดำเนินงาน** | **ผลลัพธ์** |
| 1.ขยายสถานที่จัด | 1. ใช้สถานที่เดิม เนื่องจากจำนวนนักศึกษาลดลง | 1. สถานที่เพียงพอ |
| 2.เพิ่มจำนวนผู้เข้าร่วมกิจกรรม | 2.แบ่งนักศึกษาร่วมกิจกรรมกับเครือข่ายอื่นๆ | 2. ดำเนินกิจกรรมร่วมกับ โรงพยาบาลธัญญารักษ์ อุดรธานี |
| 3.ปรับปรุงรูปแบบและระยะเวลาให้กระชับขึ้น | 3. เพิ่มกิจกรรมมอบรางวัลอาจารย์พยาบาลดีเด่นแก่คณาจารย์ เพื่อเป็นขวัญและกำลังใจในการทำงาน และการเป็นต้นแบบในการทำความดี  4. เพิ่มกิจกรรมมอบรางวัลนักศึกษาพยาบาลดีเด่นเพื่อเป็นขวัญและกำลังใจในการเรียน และการทำความดี | 3. ได้อาจารย์พยาบาลดีเด่นตามภารกิจ  4. ได้นักศึกษาพยาบาลดีเด่น |

**2.วัตถุประสงค์การประเมินโครงการ**

2.1 เพื่อประเมินความสำเร็จของการดำเนินงานโครงการหรือประเมินประสิทธิผลของโครงการในเรื่องต่อไปนี้เพื่อให้เกิดการทำงานเป็นทีม และการมีส่วนร่วมในการทำกิจกรรมพัฒนาศักยภาพนักศึกษาเพื่อพัฒนาศักยภาพนักศึกษาด้านการมีคุณธรรม จริยธรรม กตัญญูกตเวที และส่งเสริมการมีความสำนึกรักสถาบัน

2.2 เพื่อศึกษาปัญหาและอุปสรรคจากการดำเนินโครงการ ข้อเสนอแนะและแนวทางในการแก้ปัญหา

**3. ขอบเขตของการดำเนินโครงการ**

**3.1 เชิงปริมาณ** จำนวนผู้เข้าร่วมกิจกรรม 351 คน คิดเป็นร้อยละ 97.22

**3.2 เชิงคุณภาพ**

1. นักศึกษาได้รับพัฒนาศักยภาพด้านคุณธรรม จริยธรรม

2. นักศึกษาได้รับการพัฒนาศักยภาพด้านการทำงานเป็นทีม ความรับผิดชอบต่อหน้าที่ การมีปฏิสัมพันธ์ระหว่างบุคคล

**3.3 สถานที่และวันเวลาดำเนินงาน**

วันที่ 19 ตุลาคม 2561 ณ ห้อง 501 อาคารราชธานี มหาวิทยาลัยราชธานี วิทยาเขต อุดรธานี

**3.3 ขั้นตอนการดำเนินงานใช้กระบวนการ PDCA และกิจกรรมที่สำคัญ**

-ขั้นเตรียมการ (Plan) มีการประชุมวางแผนของคณะกรรมการดำเนินงาน สำรวจความต้องการของนักศึกษา จากนั้นสรุปผลการสำรวจและนำมาวางแผน ในสัปดาห์ที่ 1 -2 เดือนตุลาคม 2561 จากนั้น

- จัดประชุมชี้แจง ประชุมชี้แจงคณะกรรมการสโมสรนักศึกษา

- ดำเนินการเขียนโครงการและแต่งตั้งคณะกรรมการจัดกิจกรรม

- ประสานหน่วยงานที่ให้ความร่วมมือ ได้แก่ โรงพยาบาลธัญญารักษ์

- ประชาสัมพันธ์กิจกรรม โดยการติดประกาศตามบอร์ดภายในมหาวิทยาลัย และประชาสัมพันธ์และเว็บไซต์วิทยาลัย

- ประชุมคณะกรรมการงานแต่ละฝ่าย เพื่อติดตามการดำเนินงาน อุปสรรค และปัญหา รวมทั้งหาแนวทางการแก้ปัญหาในระยะวางแผนดำเนินงาน

- ขั้นดำเนินการ เขียนโครงการเพื่อขออนุมัติงบประมาณขณะรออนุมัติโครงการ จัดประชุมคณะกรรมการดำเนินงานเพื่อวางแผนรูปแบบการดำเนินกิจกรรมในต้นสัปดาห์ที่ 2 ตุลาคม 2561 เมื่อโครงการผ่านการอนุมัติแล้วจึงดำเนินการตามแผนที่วางไว้ เริ่มในสัปดาห์ที่ 3 ตุลาคม 2561

- ขั้นประเมินผลการดำเนินงาน ปลายสัปดาห์ที่ 3 - 4 ตุลาคม 2561 ติดตามประเมินผลการดำเนินงานทุกขั้นตอนตั้งแต่เริ่มดำเนินงานตามแผนที่วางไว้ หากมีปัญหาให้ทำการแก้ไขปัญหาโดยการประชุมคณะกรรมการย่อยทุกชุดเพื่อร่วมกันแก้ปัญหาทันที เมื่อเสร็จสิ้นกิจกรรมทำการประเมินผลกิจกรรมให้แล้วเสร็จภายใน 1 สัปดาห์

- ขั้นสรุปผลการดำเนินงาน สัปดาห์ที่ 4 ตุลาคม 2561 จัดประชุมเพื่อสรุปผลการดำเนินงานโดยใช้เทคนิค Think group share โดยทำ SWOT analysis หาจุดอ่อน จุดแข็งปัญหาอุปสรรค โอกาสพัฒนา แล้วสรุปผลการประเมินกิจกรรม และขอข้อเสนอแนะจากคณะกรรมการดำเนินงาน เพื่อเป็นแนวทางในการแก้ไขปัญหาในการจัดกิจกรรมในคราวถัดไป

**4. ผลการประเมินโครงการ**

4.1 ขั้นเตรียมการประชุมวางแผนคณะกรรมการดำเนินงานทั้งหมด 3 ครั้ง เพื่อแบ่งหน้าที่รับผิดชอบหลังการประชุมครั้งที่ 1 ผลการสำรวจความต้องการของนักศึกษาสรุปได้ว่านักศึกษาต้องการให้จัดกิจกรรมร่วมกับพิธีรำลึกถึงในหลวงรัชกาลที่ 9 และสมเด็จพระบรมราชชนนี โดยจัดกิจกรรมในวันเดียวกัน และจัดให้มีการมอบรางวัลแก่อาจารย์ นักศึกษา ที่มีผลงานและได้รับการยอมรับจากสังคมว่าปฏิบัติหน้าที่ได้ดีเยี่ยม โดยมอบเป็นอาจารย์พยาบาลดีเด่นสาขาต่างๆ ตามภารกิจอาจารย์มหาวิทยาลัย และรางวัลนักศึกษาพยาบาลดีเด่นด้านการเรียน การมีคุณธรรม จริยธรรม การมีส่วนร่วมในการทำกิจกรรม จากนั้นได้มีการติดต่อประสานงานผู้เกี่ยวข้อง เพื่อวางแผนดำเนินงาน

4.2ขั้นดำเนินการ เขียนโครงการเพื่อขออนุมัติงบประมาณขณะรออนุมัติโครงการ จัดประชุมคณะกรรมการดำเนินงานนำเสนอความคืบหน้าในงานแต่ละฝ่าย เพื่อวางแผนรูปแบบการดำเนินกิจกรรมในต้นสัปดาห์ที่ 1 ตุลาคม 2561 เมื่อโครงการผ่านการอนุมัติแล้วจึงดำเนินการตามแผนที่วางไว้ เริ่มจากปลายสัปดาห์ที่ 2 ตุลาคม 2561

4.3 ขั้นประเมินผลการดำเนินงาน ในระยะนี้ได้เริ่มการประเมินตั้งแต่กระบวนการเตรียมดำเนินการการนัดประชุม มีการวางแผนเพื่อแก้ไขสถานการณ์ที่อาจเกิดขึ้นไว้ล่วงหน้า จึงสามารถแก้ไขสถานการณ์ได้ด้วยดี

4.4 ขั้นสรุปผลการดำเนินงาน การประชุมสรุปผลการดำเนินงานเป็นไปตามที่กำหนดไว้ ผลการประเมินความสำเร็จของการดำเนินโครงการสามารถบรรลุวัตถุประสงค์ทุกข้อตามที่ตั้งไว้ โดยนักศึกษาได้รับการพัฒนาศักยภาพด้านความมีคุณธรรม จริยธรรม กตัญญูกตเวที ความรับผิดชอบต่อหน้าที่ การมีปฏิสัมพันธ์ระหว่างบุคคล นอกจากนั้นนักศึกษาที่เป็นคณะกรรมการดำเนินงานยังได้รับการพัฒนาและเรียนรู้การทำงานเป็นทีมการมีความรับผิดชอบต่อหน้าที่การมีภาวะผู้นำ การมีคุณธรรมจริยธรรมและยังสามารถพัฒนาตนเองด้วยทักษะการคิดวิเคราะห์อย่างมีเหตุผล การมีปฏิสัมพันธ์ที่ดีต่อผู้อื่น การใช้เทคโนโลยีและมีความสามารถในการสื่อสาร และมีการพัฒนาทักษะการเรียนรู้ในศตวรรษที่ 21 ผ่านการทำโครงการในครั้งนี้ได้เป็นอย่างดี และน่าพอใจ

**5. ค่าใช้จ่ายของโครงการ/กิจกรรม**

|  |  |
| --- | --- |
| รายการ | จำนวน ( บาท) |
| ตั้งไว้ | 9,500 |
| ใช้ไป | 9,500 |
| คงเหลือ | 0 |

1. **สรุปผลการดำเนินงาน**

| **วัตถุประสงค​์** | **ตัวชี้วัดความสำเร็จ** | **ผลการดำเนินงาน** | **บรรลุวัตถุ ประสงค์** | **ข้อเสนอแนะ** |
| --- | --- | --- | --- | --- |
| 1.เพื่อให้นักศึกษาได้ร่วมสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรี นครินทราบรมราชชนนี | 1.กลุ่มเป้าหมายเข้าร่วมโครงการไม่น้อยกว่า ร้อยละ 80  วัดโดยการนับจำนวนการลงทะเบียน | * กลุ่มเป้าหมายเข้าร่วมกิจกรรม จำนวน 351 คน คิดเป็นร้อยละ 97.22 | √ | -การลงทะเบียนใช้รูปแบบที่หลากหลาย ใช้เวลามาก ควรพัฒนาให้ใช้เวลาลดลง อาจใช้การลงทะเบียนออนไลน์ และตรวจสอบการลงทะเบียน |
| 2.เพื่อให้นักศึกษาเกิดความรู้สึกภาคภูมิใจในสถาบัน และวิชาชีพพยาบาล | 2.กลุ่มเป้าหมายมีความพึงพอใจในกิจกรรมที่ดำเนินการไม่น้อยกว่า 3.51 จากคะแนนเต็ม 5วัดโดยแบบสอบถาม | - กลุ่มเป้าหมายที่ที่เป็นนักศึกษาร้อยละ 100 มีความพึงพอใจต่อการจัดกิจกรรมโดยรวม มีคะแนนเฉลี่ย 4.84 | √ | เป็นกิจกรรมที่ควรดำรงอยู่ต่อไป เพื่อสร้างความภาคภูมิใจในสถาบัน |
| 3.เพื่อให้นักศึกษาได้รับการพัฒนาด้านความมีคุณธรรมจริยธรรม กตัญญูกตเวที | 3.กลุ่มเป้าหมายมีความพึงพอใจต่อการได้รับการพัฒนาศักยภาพโดยรวมไม่น้อยกว่า 3.51 จากคะแนนเต็ม 5 วัดโดยแบบสอบถาม | -ร้อยละ 100 ของผู้เข้าร่วมกิจกรรม มีคะแนนเฉลี่ยความพึงพอใจต่อการได้รับการพัฒนาศักยภาพ เท่ากับ 4.83 | √ | กิจกรรมการคัดเลือกนักศึกษาและอาจารย์พยาบาลดีเด่น ควรมอบให้กับศิษย์เก่าด้วยจะได้เพิ่มความภาคภูมิใจให้แพร่หลายมากขึ้น |

* 1. ตารางแสดงผลการประเมินเชิงคุณภาพ (ความสำเร็จตามวัตถุประสงค์ของโครงการ)

|  |  |  |  |  |
| --- | --- | --- | --- | --- |
| ที่ | วัตถุประสงค์ | สภาพความสำเร็จ | | ผลการดำเนินงาน |
| บรรลุ | ไม่บรรลุ |
| 1 | เพื่อให้นักศึกษาได้ร่วมสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรี นครินทราบรมราชชนนี | √ |  | นักศึกษาเข้าร่วมกิจกรรมด้วยความยินดี มีความตั้งใจ ทั้งในการฝึกซ้อม และมีความตั้งใจตั้งมั่นในการประกอบพิธีให้มีความศักดิ์สิทธิ์ |
| 2 | เพื่อให้นักศึกษาเกิดความรู้สึกภาคภูมิใจในสถาบัน และวิชาชีพพยาบาล | √ |  | -นักศึกษาแสดงออกถึงการให้ความเคารพสักการะต่อพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรีนคริทราบรมราชชนนี  -นักศึกษาแสดงออกถึงความภาคภูมิใจในวิชาชีพพยาบาล ด้วยการร้องเพลงผู้หญิงสีขาว มาร์ชพยาบาลเสียงดังฟังชัด |
| 3 | เพื่อให้นักศึกษาได้รับการพัฒนาด้านความมีคุณธรรมจริยธรรม กตัญญูกตเวที | √ |  | -นักศึกษาแสดงออกถึงความกตัญญูกตเวทีต่อพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรีนคริทราบรมราชชนนี ด้วยการสักการะด้วยความอ่อนน้อม และร้องเพลงความฝันอันสูงสุด อย่างซึ้งใจ |

* 1. ตารางแสดงผลการประเมินความสำเร็จตามตัวชี้วัดของโครงการ

| ตัวชี้วัดความสำเร็จ | วิธีประเมิน | เครื่องมือที่ใช้ในการประเมิน | ผลการดำเนินงาน |
| --- | --- | --- | --- |
| 1. กลุ่มเป้าหมายเข้าร่วมโครงการไม่น้อยกว่าร้อยละ 80 | -การลงทะเบียนเข้าร่วมกิจกรรม | แบบลงทะเบียน | จำนวนผู้เข้าร่วมกิจกรรม  แบ่งเป็น  -นักศึกษา จำนวน 321 คน คิดเป็นร้อยละ 100  -อาจารย์ จำนวน 30 คน คิดเป็นร้อยละ 100  -เจ้าหน้าที่สำนักอื่นๆไมได้เข้าร่วมกิจกรรม  คิดเป็นร้อยละรวม ของผู้เข้าร่วมกิจกรรม เท่ากับ 97.22 |
| 2. ร้อยละ 80 ของกลุ่มเป้าหมายมีความพึงพอใจในกิจกรรมที่ดำเนินการไม่น้อยกว่า 3.51 | สอบถามความพึงพอใจ | แบบประเมินความพึงพอใจ | ค่าเฉลี่ยความพึงพอใจในการดำเนินกิจกรรมโดยรวม เท่ากับ 4.84 อยู่ในระดับมากที่สุด |
| 3.กลุ่มเป้าหมายมีความพึงพอใจต่อการได้รับการพัฒนาศักยภาพโดยรวมไม่น้อยกว่า 3.51 จากคะแนนเต็ม 5 | สอบถามความพึงพอใจ | แบบประเมินความพึงพอใจ | ค่าเฉลี่ยความพึงพอใจในการได้รับการพัฒนาศักยภาพโดยรวม เท่ากับ 4.83 อยู่ในระดับมากที่สุด |

* 1. ตารางแสดงคุณภาพคะแนนต่อการจัดกิจกรรม/โครงการ

| ที่ | ประเมินตามวัตถุประสงค์ | Mean | SD | ระดับคุณภาพ |
| --- | --- | --- | --- | --- |
|  | **การพัฒนาศักยภาพนักศึกษา** |  |  |  |
| 1 | ท่านได้รับการพัฒนาศักยภาพด้านการมีภาวะผู้นำ และความมีคุณธรรมจริยธรรม | 4.89 | 0.50 | มากที่สุด |
| 2 | ท่านได้รับการพัฒนาศักยภาพด้านการทำงานเป็นทีมความรับผิดชอบต่อหน้าที่ | 4.76 | 0.48 | มากที่สุด |
| 3 | ท่านได้รับการพัฒนาศักยภาพด้านการมีปฏิสัมพันธ์ระหว่างบุคคล | 4.83 | 0.48 | มากที่สุด |
|  |  | 4.83 | 0.49 | มากที่สุด |
| 4 | ท่านรู้สึกสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรีนคริทราบรมราชชนนี | 4.89 | 0.46 | มากที่สุด |
| 5 | ท่านมีความรู้สึกภาคภูมิใจในสถาบัน และวิชาชีพพยาบาล | 4.88 | 0.49 | มากที่สุด |
|  |  | 4.885 | 0.48 | มากที่สุด |
|  | **กระบวนการดำเนินงาน** |  |  |  |
| 6 | การประชาสัมพันธ์รับรู้ได้ทั่วถึง | 4.75 | 0.48 |  |
| 7 | มีการดำเนินงานเป็นไปอย่างมีประสิทธิภาพมีการวางแผนที่ดี | 4.73 | 0.43 | มากที่สุด |
| 8 | ความเหมาะสมของสถานที่ | 4.84 | 0.48 | มากที่สุด |
| 9 | ระยะเวลาเหมาะสม | 4.79 | 0.48 | มาที่สุด |
| 10 | กิจกรรมมอบรางวัลมีความเหมาะสม | 4.73 | 0.40 | มากที่สุด |
| 11 | นักศึกษามีส่วนร่วมและเข้าถึงกิจกรรมได้ง่าย | 4.93 | 0.50 | มากที่สุด |
|  |  | 4.80 |  | มากที่สุด |
|  | ค่าเฉลี่ยความพึงพอใจต่อการจัดกิจกรรมโดยรวม | 4.84 | | มากที่สุด |

ผลการประเมินคุณภาพการจัดกิจกรรม/โครงการ แบ่งได้ดังนี้

ด้านการพัฒนาศักยภาพ พบว่านักศึกษามีความพึงพอใจต่อการได้รับการพัฒนาศักยภาพมากที่สุด คือ ด้านการมีภาวะผู้นำ และความมีคุณธรรมจริยธรรม มีค่าเฉลี่ยเท่ากับ 4.89 อยู่ในระดับมากที่สุด รองลงมาคือ ด้านการมีปฏิสัมพันธ์กับผู้อื่น มีค่าเฉลี่ยเท่ากัน คือ 4.83 รู้สึกสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรีนคริทราบรมราชชนนีมีค่าเฉลี่ยเท่ากับ 4.89 ความรู้สึกภาคภูมิใจในสถาบัน และวิชาชีพพยาบาล ค่าเฉลี่ยเท่ากับ 4.88 ด้านกระบวนการดำเนินงาน 4.80 ความพึงพอใจต่อการจัดกิจกรรมโดยรวมเท่ากับ 4.84 โดยค่าเฉลี่ยพึงพอใจที่มีคะแนนเฉลี่มากที่สุด คือ การมีส่วนร่วมและเข้าถึงกิจกรรมได้ง่าย มีคะแนนเฉลี่ยเท่ากับ 4.93

**7. สรุปและวิเคราะห์ผล**

7.1 สรุปผล

การจัดโครงการปีการศึกษา 2561 นี้ เป็นการจัดกิจกรรมที่สอนให้นักศึกษาได้เรียนรู้การมีภาวะผู้นำ และความมีคุณธรรมจริยธรรม ความกตัญญูกดเวที การมีความสำนึกรักสถาบัน การมีปฏิสัมพันธ์ระหว่างบุคคล การทำงานเป็นทีม ได้รับการพัฒนาศักยภาพด้านกีฬา ด้านนันทนาการ รวมทั้งการคิดวิเคราะห์อย่างมีเหตุผล โดยจัดให้คณะกรรมการสโมสรนึกศึกษา คณะกรรมการฝ่ายกิจการนักศึกษาเป็นผู้รับผิดชอบกิจกรรม มีการมอบหมายหน้าที่ในการดำเนินงาน วิเคราะห์ปัญหาจากการจัดกิจกรรมในปีการศึกษา 2560 เพื่อนำมาวางแผนงานในการปีการศึกษา 2561 เพื่อป้องกันการเกิดปัญหาเดิมซ้ำๆ มีการวางแผนเพื่อแก้ไขปัญหาหรือข้อบกพร่องต่างๆที่เกิดขึ้น นอกจากนั้นยังมีการสร้างเครือข่าย คือ การนำนักศึกษาเข้าร่วมกิจกรรมวันพยาบาลแห่งชาติ ณ โรงพยาบาลธัญญารักษ์ อีกด้วย ซึ่งผลการดำเนินกิจกรรมเป็นที่น่าพอใจ สามารถพัฒนาศักยภาพนักศึกษาได้ตามเป้าหมายตั้งไว้ และนักศึกษาเกิดความพึงพอใจต่อการได้รับการพัฒนาศักยภาพและการจัดกิจกรรมโดยรวม อยู่ในระดับมากที่สุด

**7.2 วิเคราะห์ผลการจัดกิจกรรม**

7.2.1 จุดเด่น :

-คณะกรรมการดำเนินงานนำข้อเสนอแนะการจัดกิจกรรมในปีการศึกษา 2560 มาเป็นแนวทางในการแก้ไขปัญหาที่อาจเกิดซ้ำในปีการศึกษา 2561

-คณะกรรมการดำเนินงานสามารถแก้ไขปัญหาได้ตรงประเด็นและทันเหตุการณ์

-คณะกรรมการดำเนินงานมีความเข้มแข็ง และตั้งใจทำงานร่วมกันเป็นอย่างดี

7.2 จุดพัฒนา :

-พัฒนากลยุทธ์ความเข้าใจการเรียนรู้ทักษะการทำงานเป็นทีม และการวางแผนงาน

-ความเหมาะสมของรูปแบบ เกณฑ์การพิจารณาการมอบรางวัล

**8.ข้อเสนอแนะ**

อ้างอิงจากจุดพัฒนา คณะกรรมการดำเนินงานมีข้อเสนอแนะในการพัฒนากิจกรรมดังนี้

8.1 พัฒนาทักษะการทำงานเป็นทีมให้มากขึ้น โดยการจัดกระบวนการเรียนรู้แบบคิดเป็น

* + 1. จัดกิจกรรมให้ความรู้เรื่องแนวคิดและปรัชญาคิดเป็นแก่นักศึกษาสโมสรนักศึกษา ผู้ดำเนินกิจกรรม โดยใช้ข้อเสนอแนะจากการจัดโครงการในปีการศึกษา 2561 ร่วมคิดวิเคราะห์ด้วยการใช้กระบวนการคิดเป็น
    2. จัดกิจกรรมการเรียนรู้โดย ใช้กระบวนการ Think – group – share โดยให้นักศึกษาคณะกรรมการสโมสรนักศึกษา โดยให้แต่ละคนนำเสนอปัญหาและอุปสรรคที่พบในการจัดทำโครงการในปีการศึกษา 2561 แก่กลุ่มและนำข้อมูลมาสังเคราะห์แล้ววางแผนการจัดโครงการครั้งใหม่ด้วยการใช้กระบวนการคิดเป็น
  1. จัดรูปแบบและตั้งเกณฑ์การพิจารณารางวัลนักศึกษา และอาจารย์พยาบาลดีเด่น เหมาะสม

**9. สรุปผลการประเมินตามมาตรฐานคุณภาพ**

สภาการพยาบาล : ระดับคุณภาพ 4

มาตรฐานที่ 4 การพัฒนานักศึกษา ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน

สถาบันการอุดมศึกษา : ระดับคุณภาพ 4

องค์ประกอบที่ 3 นักศึกษา

ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21

พัฒนานักศึกษาให้ครบทั้ง 5 ด้าน คือ ด้านวิชาการ ด้านกีฬาด้านนันทนาการ ด้านอนุรักษ์สิ่งแวดล้อม ด้านศิลปะและวัฒนธรรม

พัฒนานักศึกษาด้านทักษะการเรียนรู้ในศตวรรษที่ 21 *ด้านทักษะชีวิต*

ยุทธศาสตร์ของมหาวิทยาลัย : ระดับคุณภาพ 5

ยุทธศาสตร์ที่ 1 การผลิตบัณฑิตที่มีคุณภาพ

กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม 5 ด้าน ได้แก่ ด้านวิชาการ กิจกรรมกีฬา/ส่งเสริมสุขภาพ กิจกรรมบำเพ็ญประโยชน์ หรือรักษาสิ่งแวดล้อม กิจกรรมนันทนาการ กิจกรรมทำนุบำรุงศิลปวัฒนธรรมและภูมิปัญญาไทย

อัตลักษณ์ของคณะพยาบาลศาสตร์ : ระดับคุณภาพ 4

คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

คณะกรรมการกิจการนักศึกษา/สโมสรนักศึกษา/ชมรมกีฬา

ผู้รับผิดชอบโครงการ

**ภาคผนวก**



**คณะพยาบาลศาสตร์ มหาวิทยาลัยราชธานี วิทยาเขตอุดรธานี**

1. **ชื่อโครงการ** “ ศิระกรานพระภูบาลนวมินทร์ และ พิธีอาศิระวาทพระบรมราชชนนี”

เนื่องใน วันคล้ายวันเสด็จสวรรคตในหลวงรัชกาลที่ 9 และวันพยาบาลแห่งชาติ 2561

1. **ปีการศึกษา 2561**
2. **ผู้รับผิดชอบโครงการ สโมสรนักศึกษา /ฝ่ายกิจการนักศึกษา**
3. **ความสอดคล้องด้านกลยุทธ์ และตัวชี้วัดตามแผนกลยุทธ์**

สภาการพยาบาล

มาตรฐานที่ 4 การพัฒนานักศึกษา

ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน คือ ความมีคุณธรรม จริยธรรม ทักษะความรู้ ทักษะทางปัญญา ทักษะการมีปฏิสัมพันธ์ระหว่างบุคคล ทักษะการคิดวิเคราะห์เชิงตัวเลข และทักษะปฏิบัติเชิงวิชาชีพ

สถาบันการอุดมศึกษา

องค์ประกอบที่ 3 นักศึกษา

ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21

พัฒนานักศึกษาให้ครบทั้ง 5 ด้าน คือ ด้านวิชาการ ด้านกีฬาด้านนันทนาการ ด้านอนุรักษ์สิ่งแวดล้อม ด้านศิลปะและวัฒนธรรม การบำเพ็ญประโยชน์ การมีคุณธรรมจริยธรรม

พัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิต

ยุทธศาสตร์ของมหาวิทยาลัย

ยุทธศาสตร์ที่ 1 การผลิตบัณฑิตที่มีคุณภาพ

กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม 5 ด้าน ได้แก่ ด้านวิชาการ กิจกรรมกีฬา/ส่งเสริมสุขภาพ กิจกรรมบำเพ็ญประโยชน์ หรือรักษาสิ่งแวดล้อม กิจกรรมนันทนาการ กิจกรรมทำนุบำรุงศิลปวัฒนธรรมและภูมิปัญญาไทย พัฒนาด้านคุณธรรม จริยธรรม

อัตลักษณ์ของคณะพยาบาลศาสตร์ : คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

1. ลักษณะของโครงการ โครงการใหม่

**6.หลักการและเหตุผล**

เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดชบรมนาถบพิตร 13 ตุลาคม 2561 โดยในปีนี้ครบ 2 ปี หน่วยงานทั้งภาครัฐและเอกชนต่างรำลึกในพระมหากรุณาธิคุณ จึงได้จัดกิจกรรมในพิธีศิระกรานพระภูบาลนวมินทร์ และบำเพ็ญกุศลอุทิศถวาย เพื่อแสดงความจงรักภักดี และในโอกาสเดียวกันนี้ ในวันที่ 21 ตุลาคม วันพยาบาลแห่งชาติซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนี พระองค์ทรงสำเร็จการศึกษาวิชาการพยาบาล และตลอดพระชนม์ชีพทรงปฏิบัติพระราชภารกิจในการพัฒนาสุขภาพอนามัยและคุณภาพชีวิตของประชาชนทั่วประเทศด้วยพระวิริยะ อุตสาหะ สมควรเป็นแบบอย่างแก่ผู้ประกอบวิชาชีพการพยาบาลจะได้ร่วมสำนึกในพระมหากรุณาธิคุณ  โดยจัดพิธีอาศิระวาท การประกาศเกียรติคุณและมอบรางวัลศิษย์เก่าดีเด่น นักศึกษาพยาบาลดีเด่น และอาจารย์พยาบาลดีเด่นในภารกิจด้านต่างๆ ได้แก่ ด้านวิชาการ ด้านการวิจัย ด้านการทำนุบำรุงศิลปะและวัฒนธรรม ด้านการบริการวิชาการ เพื่อเป็นการแสดงให้เห็นความสำคัญของวิชาชีพพยาบาล แก่พยาบาลรุ่นใหม่ให้เกิดความภาคภูมิใจในสถาบันการศึกษา และวิชาชีพพยาบาลต่อไป นอกจากนั้นในการจัดกิจกรรมครั้งนี้ได้กำหนดให้ใช้ **"ดอกปีบ"**เป็นสัญลักษณ์ของงานอีกด้วย "ดอกปีบ" เป็นดอกไม้สีขาวที่มีกลิ่นหอม และต้นปีบเป็นไม้ยืนต้น ที่เติบโตได้ในที่ดินแห้งแล้ง โดยส่วนราก ลำต้น และดอก สามารถใช้เป็นสมุนไพรรักษาโรคได้ ดังนั้น จึงเปรียบได้กับพยาบาลในชุดสีขาวผู้พร้อมที่จะประกอบคุณงามความดี ประดุจกลิ่นหอมของดอกปีบและพร้อมที่จะสร้างประโยชน์เช่นเดียวกับการเป็นสมุนไพรของดอกปีบนั่นเอง

กิจกรรมนี้มีความสอดคล้องกับยุทธศาสตร์การพัฒนานักศึกษา เป็นการเตรียมความพร้อมให้กลุ่มเป้าหมายก้าวเดินเข้าสู่วิชาชีพ เป็นการประกาศให้รู้จักบทบาทและหน้าที่ของตนเองที่ต้องมีให้แก่สังคม รวมทั้งการดำรงตนตามคำพ่อสอน โดยกิจกรรมจัดให้มีความสอดคล้องตามแนวคิดของสำนักงานการอุดมศึกษาแห่งชาติ กรอบมาตรฐานคุณวุฒิระดับปริญญาตรีสาขาพยาบาลศาสตร์ ของสภาการพยาบาล รวมทั้งอัตลักษณ์ของนักศึกษาคณะพยาบาลศาสตร์ มหาวิทยาลัยราชธานี วิทยาเขตอุดรธานี เพื่อให้เป็นไปตามนโยบายยุทธศาสตร์และการดำเนินงาน ในปีการศึกษา 2561

**7.วัตถุประสงค์**

|  |  |
| --- | --- |
| 1 | เพื่อให้นักศึกษาได้ร่วมสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรีนคริทราบรมราชชนนี |
| 2 | เพื่อให้นักศึกษาเกิดความรู้สึกภาคภูมิใจในสถาบัน และวิชาชีพพยาบาล |
| 3 | เพื่อให้นักศึกษาได้รับการพัฒนาด้านความมีคุณธรรมจริยธรรม กตัญญูกตเวที |

**8.ตัวชี้วัดความสำเร็จ/เป้าหมาย**

**ตัวชี้วัดเชิงปริมาณ**

1. กลุ่มเป้าหมายเข้าร่วมโครงการไม่น้อยกว่าร้อยละ 80

**ตัวชี้วัดเชิงคุณภาพ**

2. กลุ่มเป้าหมายมีความพึงพอใจในกิจกรรมที่ดำเนินการไม่น้อยกว่า 3.51 จากคะแนนเต็ม 5

3. กลุ่มเป้าหมายมีความพึงพอใจต่อการได้รับการพัฒนาศักยภาพโดยรวมไม่น้อยกว่า 3.51 จากคะแนนเต็ม 5

**9.กลุ่มเป้าหมาย**

1. กลุ่มเป้าหมายหลัก นักศึกษาชั้นปีที่ 2-4 จำนวน 321 คน

คณาจารย์ จำนวน 30 คน

2. กลุ่มเป้าหมายรองบุคลากรและเจ้าหน้าที่จำนวน 10 คน

**10.กิจกรรม/วิธีดำเนินการ (PDCA) (แสดงเป็น Gantt chart)**

| **เวลา/กิจกรรม** | ตุลาคม | | | |
| --- | --- | --- | --- | --- |
| สัปดาห์ที่ | 1 | 2 | 3 | 4 |
| 1. ขั้นเตรียมการ (Plan) |  |  |  |  |
| * 1. ศึกษาและสำรวจความต้องการ |  |  |  |  |
| * 1. สรุปผลการสำรวจและนำมาวางแผน |  |  |  |  |
| * 1. เขียนโครงการเพื่อขออนุมัติงบประมาณ |  |  |  |  |
| 2. ขั้นดำเนินการ (DO) |  |  |  |  |
| 2.1 ประชุมคณะกรรมการดำเนินงานเพื่อวางแผนรูปแบบการดำเนินกิจกรรม |  |  |  |  |
| 2.2 ดำเนินการตามแผน |  |  |  |  |
| 3. ขั้นประเมินผล (Check) |  |  |  |  |
| 3.1ประเมินผลการดำเนินโครงการ |  |  |  |  |
| 4.ขั้นสรุปผล (Action) |  |  |  |  |
| 4.1 .นำผลมาปรับปรุงโครงการ |  |  |  |  |
| 4.2 .สรุปผล |  |  |  |  |

**11.ระยะเวลา สถานที่** วันที่ 19 ตุลาคม 2561 ณ หน้าอาคารราชธานี มหาวิทยาลัยราชธานี วิทยาเขต อุดรธานี

**12.งบประมาณ**

|  |  |
| --- | --- |
| **รายการ** | **จำนวน** |
| 1. ป้ายไวนิล “ ศิระกรานพระภูบาลนวมินทร์ และ พิธีอาศิระวาทพระบรมราชชนนี” | 300 |
| 1. ดอกไม้ถวายสักการระ 2 ชุด (ดอกกุหลาบแดง และ ดอกกุหลาบสีเหลือง) | 2,000 |
| 1. เกียรติบัตรขนาด A4 พร้อมกรอบ   (นักศึกษา 4 ใบ + คณาจารย์ 4 ใบ = 8 x 250 บาท) | 2,000 |
| 1. อาหารถวายพระสงฆ์ 5 รูป (ปิ่นโต) | 1,500 |
| 1. จตุปัจจัย พระสงฆ์ 5 รูป ( 500x1 ) + (300 x 4) = 500+1,200 | 1,700 |
| 1. ชุดสังฆทาน (300 บาท x 5 ชุด) | 1,500 |
| **รวม** | **9,500** |
| **(เก้าพันห้าร้อยบาทถ้วน)** | |

**13.วิธีการประเมินผล โดยประเมินดังนี้**

1. ประเมินความสำเร็จของโครงการตามวัตถุประสงค์

2. ประเมินตามตัวชี้วัดความสำเร็จของโครงการ

**14.ประโยชน์ที่คาดว่าจะได้รับ**

|  |  |
| --- | --- |
| 1. | นักศึกษา และคณาจารย์ บุคลากรและเจ้าหน้าที่ได้แสดงความจงรักภักดี และรำลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชบรมนาถบพิตร และสมเด็จพระศรีนคริทราบรมราชชนนี |
| 2. | นักศึกษาและคณาจารย์เกิดความรู้สึกภาคภูมิใจในสถาบัน และวิชาชีพพยาบาล |
| 3. | นักศึกษาได้รับการพัฒนาด้านความมีคุณธรรมจริยธรรม กตัญญูกตเวที |

........................................................... ...........................................................

นายธีระเมธ คงสอนศรี อาจารย์ศิริลักษณ์ ปัญญา

นายกสโมสรนักศึกษา ที่ปรึกษาโครงการ

ผู้เสนอโครงการ

.................................................**......... ............................................**

อาจารย์นันทาวดี ศิริจันทรา อาจารย์ศิริศักดิ์ โพธิ์แดง

รองคณบดีฝ่ายกิจการนักศึกษา คณะพยาบาลศาสตร์ ผู้อำนวยการสำนักกิจการนักศึกษา

ผู้เห็นชอบโครงการ ผู้เห็นชอบโครงการ

.................................................... ....................................................

อาจารย์ประดิษฐ์ ตันวัฒนะพงษ์ ดร. บรม ตันวัฒนะพงษ์

รองอธิการบดี รองอธิการบดีฝ่ายบริหาร

ผู้อนุมัติโครงการ ผู้อนุมัติโครงการ



**กำหนดการ**

**พิธีศิระกรานพระภูบาลนวมินทร์ และ พิธีอาศิระวาทพระบรมราชชนนี**

**เนื่องใน วันคล้ายวันเสด็จสวรรคตในหลวงรัชกาลที่ 9 และวันพยาบาลแห่งชาติ 2561**

|  |  |
| --- | --- |
| 19 ตุลาคม 2561 |  |
| 07.30-08.00 | พิธีทำบุญตักบาตรพระสงฆ์ 9 รูป (ตัวแทน ) |
| 08.00-08.30 | พิธีสวดพระพุทธมนต์  -ประธานจุดธูปเทียนบูชาพระรัตนตรัย (รองคณบดีฝ่ายกิจการนักศึกษา)  -ถวายสังฆทาน และจตุปัจจัย เพื่ออุทิศถวายพระบาทสมเด็จพระปรมินทรมหาภูมิพลอดุลยเดชบรมนาถบพิตร และสมเด็จพระศรีนคริทราบรมราชชนนี  (โดยรองคณบดี และ คณะกรรมการบริหารหลักสูตร) |
| 08.30-09.00 | พิธีถวายสักการะ  -ประธานในพิธีเปิดกรวยดอกไม้ ถวายพานดอกไม้  -ตัวแทนนักศึกษาอ่านบทศิระกราน (จบแล้วถวายบังคม 3 ครั้ง)  -ตัวแทนนักศึกษาอ่านบทอาศิระวาท (จบแล้ว หมอบกราบ)  -ผู้เข้าร่วมพิธียืนสงบนิ่งเป็นเวลา 89 วินาที  -การขับร้องเพลง ความฝันอันสูงสุด  มาร์ชพยาบาล |
| 09.00-09.30 | พิธีมอบใบประกาศเกียรติคุณ รางวัลอาจารย์พยาบาลดีเด่น  รางวัลนักศึกษาพยาบาลดีเด่น  ถ่ายภาพร่วมกัน  สัมภาษณ์ แรงบันดาลใจในการทำงาน ของอาจารย์พยาบาลดีเด่น |
| 09.45 | เสร็จพิธี |
| 13.30 | ร่วมกิจกรรมวันพยาบาลแห่งชาติ รพ.ธัญญารักษ์ |

**หมายเหตุ : การแต่งกาย**

นักเรียนผู้ช่วยพยาบาล : ชุดสูท

นักศึกษาพยาบาล ชั้นปีที่ 2 : ชุดสูท

ขั้นปีที่ 3 : ชุดฝึกปฏิบัติพยาบาล

ชั้นปี่ที่ 4 : ชุดฝึกปฏิบัติพยาบาล

อาจารย์พยาบาล : ชุดพิธีการ

เจ้าหน้าที่และบุคลากรสำนักอื่นๆ : ชุดสุภาพ /เสื้อสีเหลือง

**บทอาศิระวาท สมเด็จพระศรีนครินทราบรมราชชนนี**

ผู้ประพันธ์ พันตำรวจโทวิธาน วรินทราคม

พระบารมีเหนือเกล้าชาวประเทศ  
พระปกเกศชาวไทยในทุกหน  
พระเมตตาแผ่ไกลให้ปวงชน  
พระกรุณาเหลือล้นพ้นบรรยาย  
ทรงตรากตรำบำเพ็ญกุศลกิจ  
ทรงอุทิศสงเคราะห์ให้ไทยทั้งหลาย  
ทรงศรัทธาเสริมสร้างอยู่มิรู้วาย  
ทรงแพร่หลายหลักธรรมบำเพ็ญทาน  
ยามภัยพาลรานรุกบุกเขตไทย  
ทรงเสี่ยงภัยเสด็จช่วยหน่วยทหาร  
ตำรวจชายแดนชาวเขาเหล่าพยาบาล  
คนพิการทรงอุปถัมภ์ให้ทุกยาม  
ขอถวายบังคมบรมบาท  
สมเด็จราชชนนีศรีสยาม  
ชาวไทยในประเทศทั่วเขตคาม  
ถวายพระนามนิจนิรันดร์พระพันปี

ด้วยเกล้าด้วยกระหม่อมขอเดชะ

ข้าพระพุทธเจ้า คณะผู้บริหาร บุคลากรและนักศึกษา มหาวิทยาลัยราชธานี วิทยาเขตอุดรธานี

**บทศิระกราน**

**พระบาทสมเด็จพระปรมินทรมหาภูมิพลอดุลยเดชบรมนาถบพิตร**

ผู้แต่ง : สุชาติ  สีสุทธิโพธิ์

เย็นร่มศิระล้วน             ร่มเย็นถ้วนไผทไทย

ร่มฉัตรพระทรงชัย             ในนวรัชกาลบดินทร์

พสกศานติสุข               นิรทุกข์ทั่วทุกถิ่น

บารมีพระภูมินทร์                ปิ่นปกเกล้าปกเกศา

โอ้องค์พระปิ่นแก้ว          นิราศแล้วจากอาณา

สู่สรวงสวรรคา-                  ลัยสถิตดุสิตสถาน

อัสสุชลนองหน้า            ปวงประชาอุราราน

รำลึกพระภูบาล                  คุณูปการประทานผจง

ทูนเทิดพระบาทแล้ว       ยิ่งดวงแก้วปิตุรงค์

จงรักภักดิ์มั่นคง                  ทรงกอปรเกื้อนิกรมา

ยามนี้พร้อมน้อมจิต        สุจริตปฏิญญา

ด้วยกตเวทิตา                     พระรามาธิบดี

จักสืบพระปณิธาน          ราชการพระทรงศรี

พระโอวาทพระภูมี               จารมั่นที่ฤดีนิรันดร์

ด้วยเกล้าด้วยกระหม่อมขอเดชะ

ข้าพระพุทธเจ้า คณะผู้บริหาร บุคลากรและนักศึกษา มหาวิทยาลัยราชธานี วิทยาเขตอุดรธานี

**เพลง ความฝันอันสูงสุด**

ทำนอง: พระบาทสมเด็จพระเจ้าอยู่หัว ภูมิพลอดุลยเดช  
คำร้อง: ท่านผู้หญิงมณีรัตน์ บุนนาค

ขอฝันใฝ่ในฝันอันเหลือเชื่อ  
ขอสู้ศึกทุกเมื่อไม่หวั่นไหว  
ขอทนทุกข์รุกโรมโหมกายใจ  
ขอฝ่าฟันผองภัยด้วยใจทนง  
  
จะแน่วแน่แก้ไขในสิ่งผิด  
จะรักชาติจนชีวิตเป็นผุยผง  
จะยอมตายหมายให้เกียรติดำรง  
จะปิดทองหลังองค์พระปฏิมา  
  
ไม่ท้อถอยคอยสร้างสิ่งที่ควร  
ไม่เรรวนพะว้าพะวังคิดกังขา  
ไม่เคืองแค้นน้อยใจในโชคชะตา  
ไม่เสียดายชีวาถ้าสิ้นไป  
  
นี่คือปณิธานที่หาญมุ่ง  
หมายผดุงยุติธรรมอันสดใส  
ถึงทนทุกข์ทรมานนานเท่าใด  
ยังมั่นใจรักชาติองอาจครัน  
  
โลกมนุษย์ย่อมจะดีกว่านี้แน่  
เพราะมีผู้ไม่ยอมแพ้แม้ถูกหยัน  
คงยืนหยัดสู้ไปใฝ่ประจัญ  
ยอมอาสัญก็เพราะปองเทิดผองไทยฯ



............................แต่งตั้งคณะกรรมการดำเนินโครงการ...............................

เพื่อให้การดำเนินงาน “ศิระกรานพระภูบาลนวมินทร์ และ พิธีอาศิระวาทพระบรมราชชนนี” ประจำปีการศึกษา 2561 คณะพยาบาลศาสตร์ เป็นไปด้วยความเรียบร้อย จึงขอแต่งตั้งอาจารย์ที่มีรายชื่อต่อไปนี้เป็นคณะกรรมการดำเนินงาน ได้แก่

|  |  |  |
| --- | --- | --- |
| 1. | อาจารย์ศิริลักษณ์ ปัญญา | ประธาน |
| 2. | อาจารย์ฉวีวรรณ อุปมานะ | รองประธาน |
| 3. | อาจารย์พรพิมล ศรีสุวรรณ | กรรมการ |
| 4. | อาจารย์นงนุช บุญมาลา | กรรมการ |
| 5. | อาจารย์ระจิตา กันยาบุญ | กรรมการ |
| 6. | อาจารย์นันทาวดี ศิริจันทรา | กรรมการ |
| 7. | อาจารย์จุฑารัตน์ เสาวพันธ์ | กรรมการและเลขานุการ |

โดยให้คณะกรรมการมีหน้าที่ดำเนินกิจกรรมให้เป็นไปด้วยความเรียบร้อย

ลงชื่อ

(นันทาวดี ศิริจันทรา)

รองคณบดีฝ่ายกิจการนักศึกษา

****

แบบประเมินความพึงพอใจ”วันพยาบาลแห่งชาติ 2561”

คำชี้แจง : โปรด √ ลงในช่องที่ตรงกับความคิดเห็นของท่าน

เกณฑ์การให้คะแนนความพึงพอใจ 5 = มากที่สุด 4= มาก 3= ปานกลาง 2= น้อย 1= น้อยที่สุด

|  |  |  |  |  |  |  |
| --- | --- | --- | --- | --- | --- | --- |
|  | รายการประเมิน | คะแนนความพึงพอใจ | | | | |
| ที่ |
|  | 5 | 4 | 3 | 2 | 1 |
|  | การพัฒนาศักยภาพนักศึกษา |  |  |  |  |  |
| 1 | ท่านได้รับการพัฒนาศักยภาพด้านการมีภาวะผู้นำ และความมีคุณธรรมจริยธรรม |  |  |  |  |  |
| 2 | ท่านได้รับการพัฒนาศักยภาพด้านการทำงานเป็นทีมความรับผิดชอบต่อหน้าที่ |  |  |  |  |  |
| 3 | ท่านได้รับการพัฒนาศักยภาพด้านการปฏิสัมพันธ์ระหว่างบุคคล |  |  |  |  |  |
|  | การประเมินตามวัตถุประสงค์ |  |  |  |  |  |
| 4 | ท่านรู้สึกสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชบรมนาถบพิตร และ สมเด็จพระศรีนคริทราบรมราชชนนี |  |  |  |  |  |
| 5 | ท่านมีความรู้สึกภาคภูมิใจในสถาบัน และวิชาชีพพยาบาล |  |  |  |  |  |
|  | การประเมินกระบวนการดำเนินงาน |  |  |  |  |  |
| 6 | การประชาสัมพันธ์รับรู้ได้ทั่วถึง |  |  |  |  |  |
| 7 | มีการดำเนินงานเป็นไปอย่างมีประสิทธิภาพมีการวางแผนที่ดี |  |  |  |  |  |
| 8 | ความเหมาะสมของสถานที่ |  |  |  |  |  |
| 9 | ระยะเวลาเหมาะสม |  |  |  |  |  |
| 10 | กิจกรรมมอบรางวัลมีความเหมาะสม |  |  |  |  |  |
| 11 | นักศึกษามีส่วนร่วมและเข้าถึงกิจกรรมได้ง่าย |  |  |  |  |  |
|  |  |  |  |  |  |  |

**ภาพกิจกรรม**

|  |  |
| --- | --- |
| **C:\Users\Administrator\Pictures\วันพยาบาล 61\1540093000746.jpg** | **C:\Users\Administrator\Downloads\1540093046443.jpg** |
|  |  |
| **C:\Users\Administrator\Downloads\1540093033161.jpg** | **C:\Users\Administrator\Pictures\วันพยาบาล 61\1540215910796.jpg** |
|  |  |
| **C:\Users\Administrator\Pictures\วันพยาบาล 61\วันพยาบาล.jpg** | **C:\Users\Administrator\Pictures\วันพยาบาล 61\1540089133621.jpg** |